ΓΡΑΠΤΗ ΕΡΩΤΗΣΗ E-1946/01

υποβολή: Jonas Sjstedt (GUE/NGL) προς την Επιτροπή

(3 Ιουλίου 2001)

Θέμα: Η φοβερή περιβαλλοντική καταστροφή στη Γιουγκοσλαβία μετά τους βομβαρδισμούς του ΝΑΤΟ

Το ενδιαφέρον για τα γεγονότα στη Γιουγκοσλαβία δεν είναι πλέον τόσο μεγάλο· παραμένει ωστόσο πάντοτε επίκαιρο το θέμα της περιβαλλοντικής καταστροφής που αποτελεί άμεση συνέπεια των νατοϊκών βομβαρδισμών. Υπήρξαν κάποιες συζητήσεις για τα πολεμοφόδια εξαντλημένου ουρανίου και τις επιζήμιες επιπτώσεις τους, κυρίως για τους στρατιώτες της ειρηνευτικής δύναμης (KFOR) πουπηρετούν στο Κοσσυφοπέδιο και τη Βοσνία, αλλά δεν δόθηκε η ίδια προσοχή στην τύχη του μονίμως διαμένοντος πληθυσμού.

Στηνπ' αριθ. 5/2001 έκδοσή της, η εφημερίδα Die Zeit αναφέρει ότι το Πρόγραμμα των Η.Ε. για το Περιβάλλον (UNEP) έχει διεξαγάγει έρευνες για την περιβαλλοντική ρύπανση που προκλήθηκε λόγω του βομβαρδισμού του διυλιστηρίου πετρελαίου και άλλων χημικών εργοστασίων από τα νατοϊκά αεροπλάνα στην πόλη του Pancevo και θεωρεί ότι η ρύπανση αυτήπήρξε περισσότερο επικίνδυνη από την ρύπανση που προκάλεσε το εξαντλημένο ουράνιο. Σύμφωνα με τις έρευνες του UNEP, μόνο κατά τον βομβαρδισμό του διυλιστηρίου στο Pancevo καταστράφηκαν 80 000 τόνοι πετρελαίου και παραγώγων προϊόντων από τη φωτιά. Κατά την επίθεση αποδεσμεύθηκαν αρωματικοίδρογονάνθρακες που προκαλούν καρκίνο και γενετικές βλάβες στους ανθρώπους.

Η Die Zeit αναφέρει επίσης ότι, συνεπεία του βομβαρδισμού ενός πετροχημικού εργοστασίου, διέρρευσαν 2 100 τόνοι αιθυλενοδιχλωριδίου στο έδαφος και τα ύδατα. Το ανώτατο όριο περιεκτικότητας αιθυλενοδιχλωριδίου σε ένα λίτρο πόσιμου νερού είναι ένα μικρογραμμάριο· στο Pancevo, η ομάδα του UNEP μέτρησε 5 960 μικρογραμμάρια σε ένα λίτρο νερού! Στον Δούναβη καταμετρήθηκε συγκέντρωση 65 μικρογραμμαρίων ανά λίτρο, ενώ καταγράφηκαν επίσηςψηλές τιμές σταπόγεια ύδατα. Στο διυλιστήριο του Pancevo, καταστράφηκαν επίσης από τη φωτιά 460 τόνοι χλωριούχου βινυλίου που είναι καρκινογόνο. Μεγάλο κίνδυνο για τηνγεία θέτει και η διαρροή 8 τόνωνδραργύρου.

Το NATO βομβάρδισε όχι μόνον το διυλιστήριο, το πετροχημικό εργοστάσιο και το εργοστάσιο λιπασμάτων της πόλης, αλλά και τις εγκαταστάσεις της μονάδας καθαρισμού βιομηχανικών λυμάτων.

Έχει επίγνωση η Επιτροπή των ανωτέρω προβλημάτων και τι είδους λύσεις προτείνει·

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Η Επιτροπή θεωρεί ότι το άρθρο αναφέρεται στην έκθεση που συνέταξε σχετικά με τα Βαλκάνια η ομάδα ειδικών καθηκόντων του προγράμματος των Ηνωμένων Εθνών (UNEP) για το περιβάλλον με θέμα τις περιβαλλοντικές επιπτώσεις της σύρραξης στο Κόσοβο που δημοσιεύθηκε τον Οκτώβριο του 1999. Η έκθεση αυτή αντιμετωπίστηκε με τη δέουσα προσοχή εκ μέρους των μέσων μαζικής ενημέρωσης. Στο κείμενο εντοπίστηκε το Πάντσεβο ως ένα των θερμών σημείων από περιβαλλοντική σκοπιά στα οποία οι βομβαρδισμοί επιβάρυναν την άσχημη περιβαλλοντική κατάσταση που επικρατούσε ήδη της χαλαρότητας των βιομηχανικών προδιαγραφών. Η UNEP διατύπωσε δήλωση σχετικά με τη συνέχεια που θα δοθεί στην ως άνω έκθεση κατά την πρόσφατη διάσκεψη των χορηγών για την Ομοσπονδιακή Δημοκρατία της Γιουγκοσλαβίας που οργανώθηκε από την Ευρωπαϊκή Επιτροπή και την Παγκόσμια Τράπεζα στις Βρυξέλλες στις 29 Ιουνίου 2001. Λεπτομέρειες για την ως άνω Διάσκεψη διατίθενται στον ιστοτόπο του Κοινού Γραφείου της Ευρωπαϊκής Επιτροπής και της Παγκόσμιας Τράπεζας (www.seerecon.org). Στη ως άνω δήλωση (που διατίθεται στη διεύθυνση www.unep.org), το UNEP αναφέρει ότι συμμετείχε πλήρως στις διαδικασίες καθαρισμού των πόλεων Νόβι Σαντ, Πάντσεβο, Κραγκούγιεβατς και Μπορ. Η Επιτροπή, πουποστηρίζει και πολλές άλλες προτεραιότητες και έργα στην Ομοσπονδιακή Δημοκρατία της Γιουγκοσλαβίας, δεν χρηματοδοτεί τα ως άνω εγχειρήματα που καλύπτονται από προσφορές άλλων, χορηγών σε διμερή βάση.